Meidän matkabudjettiimme sopiva asunto paremmalla paikalla kuin voisi olettaa. Kuvaus huonestosta oli melkein paikkansa pitävä. Pientä huomautettavaa löytyy vanhasta televisiosta ja siitä, ettei pieneen WC(suihkuhuoneeseen ole saatu varmaan määräysten mukaan sijoittaa sähköpistokettä. Parta pitää ajaa ja tukka kuivata siis olo- tai makuuhuoneissa. Olohuone ja sen viereinen makuuhuone olivat tilavia, toinen makuuhuonekin sen verran tilava, että siitäkin löytyi parisänky. Keittiö oli eteisen yhteydessä ja siitä löytyi kaikki tarvittava ja ruokien laitto onnistui hyvin. Roskien laittelu ei ole vielä Suomen tasoa ulkona eikä asunnossa.
U-bana asemalle oli vain 5 minuutin matka ja sillä pääsi vaivattomasti keskustaan Karl Plazalle ja Swedish Plazalle, mistä löytyi hyvä jäätelöpaikka. Scönbrunnin linnaan oli vain yksi aseman väli. Päärautatieasemallle ja Meidanin asemalle pääsi myös hyvin metrolla. Keskustassa taas oli mukava liikkua raitiovaunulla. Wienin 72 tunnin lippu maksoi kolmelta hengeltä yhteensä 49,50 Euroa ja oli rahansa arvoinen sijoitus. Onnistuneen 4 päivän Wienin vierailun jälkeen, matka jatkui Salzburgiin ja Müncheniin. Netin kautta varaamalla junamatkat olisi saanut halvemmalla kuin asemalta ostamalla. Paikkaliput eivät ainakaan heinäkuun alussa olleet tarpeen, koska tilaa löytyi hyvin.